SUPER ทุ่มงบ 1.59 พันลบ.เข้าลงทุนโซลาร์ฟาร์มเวียดนาม ขนาด 50 MW
SUPER ทุ่มงบ 1.59 พันลบ.เข้าลงทุนโซลาร์ฟาร์มเวียดนาม ขนาด 50 MW
SUPER ทุ่มงบ 1.59 พันลบ.เข้าลงทุนโซลาร์ฟาร์มเวียดนาม ขนาด 50 MW
7 ม.ค. 2563

บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER แจ้งว่าที่ประชุมคณะกรรมการบริษัทเมื่อวานนี้ (6 ม.ค.) อนุมัติการเข้าลงทุนในโครงการโรงไฟฟ้าพลังงานแสงอาทิตย์ ที่ประเทศเวียดนาม จำนวน 1 โครงการ ขนาดกำลังการผลิตติดตั้ง 50 เมกะวัตต์ (MW) โดยอนุมัติให้บริษัท SUPER SOLAR ENERGY (HONGKONG) 3 CO.,LTD. (SSE-HK3) ซึ่งเป็นบริษัทย่อยของบริษัท เข้าซื้อหุ้นสามัญในบริษัท THINH LONG PHU YEN SOLAR POWER JOINT STOCK COMPANY (TLPY) ซึ่งเป็น “บริษัทเจ้าของโครงการ” จากผู้ถือหุ้นเดิมใน TLPY จำนวน 4 ราย ในสัดส่วน 100% ของหุ้นสามัญของบริษัทเจ้าของโครงการ โดยมีมูลค่าการเข้าทำรายการทั้งหมดไม่เกิน 51,158,000 ดอลลาร์สหรัฐ หรือ ไม่เกิน 1,585,898,000 บาท
ทั้งนี้ โครงการของ TLPY ตั้งอยู่ที่จังหวัด PHU YEN ประเทศเวียดนาม ซึ่งเป็นโครงการที่ได้ดำเนินการเชิงพาณิชย์แล้ว โดยเริ่มจำหน่ายไฟฟ้าตั้งแต่วันที่ 30 มิถุนายน 2562 ภายใต้สัญญาซื้อขายไฟฟ้าในรูปแบบ Feed-in Tariff ซึ่งมีอัตราการรับซื้อไฟฟ้า 9.35 เซ็นต์ดอลลาร์สหรัฐต่อหน่วย เป็นระยะเวลา 20 ปี นับจากวันที่ดำเนินการเชิงพาณิชย์ (COD)